Thriller

Thriller on yhdysvaltalaisen laulajan Michael Jacksonin kuudes studioalbumi, joka julkaistiin 30. marraskuuta 1982. Albumi on Yhdysvaltojen kaikkien aikojen toiseksi myydyin levy. Yhdysvaltalainen musiikkilehti Rolling Stone valitsi Thrillerin 1980-luvun seitsemänneksi parhaaksi rock-levyksi marraskuussa 1989. Thrilleriä pidetään yleisesti Michael Jacksonin merkkiteoksena. Tuottaja Quincy Jones, lukuisat lauluntekijät mukaan lukien Jackson itse sekä laaja muusikkokaarti hioivat albumia pitkään. Useilla albumin raidoilla soitti yhdysvaltalainen soft rock -yhtye Toto. Thrillerin äänimaailma oli ajalleen edistyksellinen sekä huoliteltu ja albumin tuotantoon käytettiin runsaasti rahaa. Jacksonin väitetään vaatineen jo valmista levyä kokonaan uudelleen miksattavaksi, kun hän ei ollut millään tyytyväinen lopputulokseen. == Levymyynti ja menestys == Michael Jacksonin Thriller on maailman kaikkien aikojen myydyin albumi, mutta tarkasta myyntimäärästä ei ole kuitenkaan varmuutta. Levyn on hurjimmillaan arvioitu myyneen 130 miljoonaa kappaletta. Toimittaja Bill Wyman kyseenalaisti The New Yorkerissa tammikuussa 2013 julkaistussa artikkelissaan usein esitetyn väitteen, jonka mukaan Thriller olisi yltänyt sadan miljoonan kappaleen myyntilukemaan, todenperäisyyden. Wyman katsoi myös myyntimäärien liioittelun olevan yleistä musiikkialalla. Yleinen arvio levyn myyntimäärästä oli pitkään noin 50 miljoonaa kappaletta. The Wall Street Journalin toimittaja Carl Bialik pohti puolestaan Jacksonin levymyyntitilastojen taustoja heinäkuussa 2009, jolloin Guinness World Recordsin viimeisimmässä Thrilleriä koskeneessa merkinnässä todettiin: ”Vaikka maailmanlaajuisten myyntilukujen vahvistaminen on mahdotonta, se [Thriller] pysyy epäilemättä edelleen kaikkien aikojen myydyimpänä albumina.” Vuoden 2015 lopussa Thriller ylsi ensimmäisenä albumina Yhdysvalloissa 30-kertaiseen platinaan 30 miljoonan kopion myynnillään. Thriller on yksi kolmesta albumista, joka on ollut yli vuoden ajan Billboard 200 -listan kymmenen kärjessä. Albumi vietti siellä yhteensä 80 viikkoa, joista 37 viikkoa listaykkösenä. Listaviikkoja kertyi lopulta yhteensä 122. Thrilleriltä julkaistiin seitsemän singleä, joista kaikista muodostui kymmenen kärjen hittejä. Niistä tunnetuimpia ovat ”Billie Jean”, rock-yhtye Van Halenin kitaristin Eddie Van Halenin kanssa esitetty ”Beat It” sekä nimikkokappale ”Thriller”, jonka 14 minuuttia pitkä musiikkivideo Michael Jackson’s Thriller on nähty keskeisenä tekijänä musiikkivideoiden suosion kasvamisessa. Thriller toi Jacksonille seitsemän Grammy-palkintoa, joiden ohella hän sai samana päivänä myös kahdeksannen Grammyn eräästä toisesta levystä. Jackson oli ollut tyytymätön siihen, että hänen edellinen levynsä Off the Wall oli tuonut hänelle vain yhden Grammyn. == Kappaleet == == Arvostelut == * AllMusic: * Q: * Rolling Stone: * Slant: === Albumi === Lista Sijoitus Billboard 200 (listalla 122 viikkoa) 1. (37 viikkoa) == Kokoonpano ja muut tekijät == * Michael Jackson – pää- ja taustalaulu, rummut, tuottaminen * Quincy Jones – tuottaminen * Brian Barns – kosketinsoittimet, syntetisaattorit, ohjelmointi * Michael Boddicker – kosketinsoittimet, syntetisaattorit * Leon ”Ndugu” Chancler – rummut * Paulinho da Costa – lyömäsoittimet * David Foster – kosketinsoittimet, syntetisaattorit * Gary Grant – trumpetti ja flyygelitorvi * Eddie Van Halen – kitarasoolo (”Beat It”) * Jerry Hey – trumpetti ja flyygelitorvi * Paul Jackson, Jr. – kitara * Louis Johnson – bassokitara * Steve Lukather – kitara, bassokitara * Anthony Marinelli – syntetisaattoreiden ohjelmointi * Paul McCartney – laulu (”The Girl Is Mine”) * David Paich – kosketinsoittimet, syntetisaattorit, ohjelmointi * Dean Parks – kitara * Greg Phillinganes – kosketinsoittimet, syntetisaattorit, ohjelmointi * Jeff Porcaro – rummut, torvien ja kielten sovitus * Steve Porcaro – kosketinsoittimet, syntetisaattorit, ohjelmointi * Vincent Price – taustakerronta (”Thriller”) * Bill Reichenbach – pasuuna * Bruce Swedien – äänitys, miksaus * Rod Temperton – kosketinsoittimet, syntetisaattorit * David Williams – kitara * Larry Williams – saksofoni, huilu * Bill Wolfer – kosketinsoittimet, syntetisaattorit * La Toya Jackson – taustalaulu (”P.Y.T. (Pretty Young Thing)”) * Janet Jackson – taustalaulu (”P.Y.T. (Pretty Young Thing)”) == Lähteet == == Aiheesta muualla == * Thriller Discogsissa Luokka:Vuoden 1982 albumit Luokka:Michael Jacksonin albumit Luokka:Grammy-palkitut albumit Luokka:Seulonnan keskeiset artikkelit